विश्व कुश्ती संघ ने दी अनुमति; IOA की अस्थाई समिति को जिम्मेदारी, धरने के बीच फैसला
Wrestling Federation of India (WFI) Chairman Sexual Harassment Case भारतीय ओलंपिक संघ (IOA) की अस्थायी समिति की ओर से देश में कुश्ती के संचालन का रास्ता साफ हो गया है। कुश्ती की अंतरराष्ट्रीय संस्था यूनाइटेड वल्र्ड रेसलिंग (यूडब्ल्यूडब्ल्यू) ने IOA को इसके लिए हरी झंडी दे दी है।
भारतीय ओलिंपिक संघ (IOA) की अस्थायी समिति की ओर से देश में कुश्ती के संचालन का रास्ता साफ हो गया है। कुश्ती की इंटरनेशनल संस्था यूनाइटेड वर्ल्ड रेसलिंग (UWW) ने IOA को इसके लिए हरी झंडी दे दी है। खेल मंत्रालय की ओर से भारतीय कुश्ती संघ के सात मई को होने वाले चुनाव को रद्द किए जाने के बाद UWW को कुश्ती संघ ने सरकारी हस्तक्षेप की शिकायत की थी।
इसके बाद UWW के अध्यक्ष नेनाद लालोविच ने IOA और अंतरराष्ट्रीय ओलिंपिक समिति (IOC) से जवाब मांगा था कि भारत में कुश्ती को कौन चला रहा है? पहलवानों के धरने के कारण कुश्ती को लेकर भारत में बनी स्थितियों पर UWW ने चिंता भी जताई। इसके बाद IOA ने विश्व कुश्ती को सारी स्थिति की जानकारी देते हुए बताया कि कुश्ती के संचालन के लिए तीन सदस्यीय अस्थायी समिति का गठन किया गया है।
यह समिति 45 दिन के अंदर कुश्ती संघ के नए चुनाव कराएगी। IOA ने विश्व कुश्ती से ताजा हालातों को देखते हुए कुश्ती के संचालन की अनुमति मांगी, जिसे उसने मंगलवार की रात मंजूरी प्रदान कर दी। बिना विश्व कुश्ती की मंजूरी के अस्थायी समिति कार्यभार नहीं संभाल सकती थी।
अध्यक्ष ने चिट्‌ठी लिख पूछा: प्रतियोगिताओं में खिलाड़ियों को कौन भेजेगा?
UWW के अध्यक्ष नेनाद लालोविच ने 28 अप्रैल को WFI के लिए एक पत्र भेजा है और इसकी कॉपी भारतीय ओलिंपिक संघ (IOA) और अंतरराष्ट्रीय ओलिंपिक समिति (IOC) के अधिकारी जे पोइवे को भी भेजी है। विनेश फोगाट, बजरंग पूनिया और साक्षी मलिक सहित भारत के चोटी के पहलवान WFI के अध्यक्ष बृजभूषण शरण सिंह की गिरफ्तारी को लेकर प्रदर्शन कर रहे हैं, जिन पर उन्होंने महिला पहलवानों का यौन उत्पीड़न करने का आरोप लगाया है।
IOA ने सरकार के कहने के बाद कुश्ती महासंघ के दैनिक कामकाज के संचालन के लिए एक एडहॉक पैनल गठित किया है। खेल मंत्रालय ने WFI के चुनाव पर रोक भी लगा दी है और IOA से चुनाव कराने के लिए कहा है।
लालोविच ने अपने पत्र में लिखा है, यह स्पष्ट नहीं है कि UWW की प्रतियोगिताओं में खिलाड़ियों को कौन भेजेगा और महासंघ के दैनिक कार्यों का संचालन करने के लिए कौन प्रभारी है। ऐसा लगता है कि WFI के महासचिव अभी अपने पद पर हैं और सक्रिय रूप से काम कर रहे हैं।
स्थिति स्पष्ट बताएं, ताकि आवश्यक व्यवस्थाएं हो सकें: लालोविच
उन्होंने आगे लिखा है, UWW को मीडिया से जो जानकारी मिली है, उससे पता चलता है कि बृजभूषण सिंह के खिलाफ कथित उत्पीड़न और दुर्व्यवहार की जांच रिपोर्ट को अप्रैल की शुरुआत में अंतिम रूप दिया गया था और इसे खेल मंत्रालय को भेज दिया गया था। अभी तक कोई अन्य कार्रवाई नहीं की गई है और पहलवानों ने अपना धरना प्रदर्शन फिर से शुरू कर दिया है। इसके अलावा भारतीय महासंघ ने सात मई को आम सभा की बैठक बुलाई है।
पत्र में आगे लिखा गया है, UWW आमतौर पर राष्ट्रीय महासंघों के चुनावों के लिए तब पर्यवेक्षक नियुक्त करता है जब विशेष परिस्थितियों में इसकी आवश्यकता होती है। यह WFI का मामला है और हमें इस मामले की स्थिति से अवगत कराए जाने पर खुशी होगी, ताकि हम आवश्यक व्यवस्था कर सकें।
भारतीय कुश्ती महासंघ का जबाब: मंत्रालय कैसे कर सकता है हस्तक्षेप
भारतीय कुश्ती महासंघ ने इसके जवाब में विश्व संस्था को बताया है कि निगरानी समिति की भूमिका खत्म हो गई है और उसने राष्ट्रीय चैंपियनशिप का आयोजन करने के अलावा आपात आम परिषद की बैठक भी बुलाई और चुनाव की घोषणा की जिसमें बृजभूषण शरण अध्यक्ष का चुनाव नहीं लड़ सकते हैं।
WFI ने अपने जवाब में लिखा- हम चुनाव के लिए पर्यवेक्षक नियुक्त करने के लिए विश्व संस्था को लिखने जा रहे थे, लेकिन भारत सरकार के खेल मंत्रालय ने निर्देश जारी कर दिए कि चुनाव को मान्यता नहीं दी जाएगी और भारतीय ओलिंपिक संघ चुनाव कराएगा जो कि IOC चार्टर के खिलाफ है। भारतीय महासंघ ने आगे लिखा है, यह समझ से परे है कि मंत्रालय राष्ट्रीय खेल महासंघ के कामकाज में कैसे हस्तक्षेप कर सकता है, जो एक स्वायत्त निकाय है।
ये खबरें भी पढ़ें:- 
जंतर-मंतर पर देर रात रेसलर्स और पुलिस में झड़प:महिला पहलवान रोने लगीं, विनेश फोगाट के भाई का सिर फूटा; अब सबने कहा- मेडल लौटाएंगे​​​​​​
WFI अध्यक्ष बृजभूषण पर एक्शन के लिए जंतर-मंतर पर धरना दे रहे पहलवानों और पुलिस में बुधवार देर रात झड़प हो गई। कुछ रेसलर्स को चोटें आई हैं। पहलवान राकेश यादव के सिर में चोट लगी, उन्हें इलाज के लिए राम मनोहर लोहिया अस्पताल ले जाया गया। वहीं, विनेश फोगाट के भाई दुष्यंत का भी सिर फूट गया (पूरी खबर पढ़ें)
CM मनोहर लाल बोले- यह मामला हरियाणा से जुड़ा नहीं 
सीएम मनोहर लाल ने कहा- 'खिलाड़ियों का मामला हरियाणा सरकार के संज्ञान में है लेकिन यह मामला हरियाणा से जुड़ा हुआ नहीं है। इसलिए कार्रवाई नहीं कर सकते। यह विषय दिल्ली व केंद्रीय टीमों से जुड़ा हुआ है (पूरी खबर पढ़ें) 
रेसलर्स-पुलिस झड़प पर भड़के महावीर फोगाट: दंगल फेम रेसलर बोले- इंसाफ नहीं मिला तो द्रोणाचार्य अवार्ड लौटा दूंगा; बेटियों की सुनवाई नहीं हो रही 
हरियाणा के दंगल मूवी फेम रेसलर महावीर फोगाट ने द्रोणाचार्य अवार्ड लौटाने की चेतावनी दी है। बुधवार रात को दिल्ली में जंतर-मंतर पर हुई झड़प पर उन्होंने कड़ी नाराजगी जताई। उन्होंने कहा कि अगर खिलाड़ियों को न्याय नहीं मिला और वे मेडल लौटाएंगे तो मैं भी अपना अवार्ड लौटा दूंगा (पूरी खबर पढ़ें) 
रेसलर्स से झड़प पर बवाल: सोशल मीडिया पर समर्थन के लिए चला कैंपेन; विपक्ष और किसानों का दिल्ली कूच, जंतर-मंतर छावनी में तब्दील 
भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर धरने पर बैठे पहलवानों के साथ बुधवार देर रात दिल्ली पुलिस की झड़प हो गई। मामला पुलिस के एक मुलाजिम द्वारा महिला पहलवानों को गाली-गलौज करने, धक्का-मुक्की करने से जुड़ा है। इसके बाद मौके पर भारी पुलिस बल पहुंचा (पूरी खबर पढ़ें)​​​​​​​